钦定古今图书集成/历象汇编/乾象典/第015卷 > 礼记 > 乐记
## 钦定古今图书集成/历象汇编/乾象典/第015卷 > 礼记 > 乐记

阴阳相摩。

〈疏〉“摩”，谓切迫，阴阳二气相切迫。

又

及夫“《礼乐》之极乎天而蟠乎地，行乎阴阳而通乎鬼
神。”

〈疏〉礼法动静有常，乐法阴阳相摩，是礼乐行平阴阳，阴阳和四时。玉烛应于礼乐，是礼乐行乎阴阳。

又

是故先王本之情性，稽之度数，制之礼义，合生气之
和，道五常之行，使之阳而不散，阴而不密。

〈疏〉阳主发动，失在流散，先王教之，感阳气者，不使放散也。密，闭也。阴主幽静，失在闭塞，先王节民情，感阴气者，不有闭塞也。

又

天地䜣合，阴阳相得，煦妪覆育万物。

〈疏〉言体谓之“天地”，言气谓之“阴阳。”天地动作则是

阴阳相得也。〈陈注：〉“䜣”合和气之交感，即阴阳相得之妙也。